लालू के करीबियों पर छापे में 1 करोड़ कैश बरामद; PAK नेशनल डे परेड पर कंगाली का असर
Dainik Bhaskar Morning News and Latest Headlines; Here are today's top stories for you On Dainik Bhaskar, लालू परिवार 600 करोड़ के घोटाले में फंसा, कंगाली का असर पाकिस्तान के नेशनल डे पर, परेड लॉन में होगी:पाकिस्तान
नमस्कार,
रेलवे में जमीन के बदले नौकरी देने के मामले में ED ने लालू यादव के करीबियों और रिश्तेदारों के ठिकानों पर छापेमारी की। जांच एजेंसी ने बताया कि यह घोटाला 600 करोड़ रुपए का है। रेड के दौरान ED को 1 करोड़ रुपए कैश बरामद हुए। उधर, CBI ने बिहार के डिप्टी CM तेजस्वी यादव को समन भेजा, हालांकि पत्नी की तबीयत खराब होने की वजह से वे पूछताछ के लिए नहीं पहुंचे।
ED ने बताया कि दिल्ली के न्यू फ्रेंड्स कॉलोनी में ए-बी एक्सपोर्ट्स प्राइवेट लिमिटेड कंपनी के नाम पर चार स्टोरी बंगला है। कंपनी का कंट्रोल तेजस्वी यादव और लालू परिवार के पास है। इसे तेजस्वी यादव अपने आवासीय संपत्ति की तरह यूज करते हैं। बंगले को 4 लाख में खरीदा गया था, जबकि इसकी मार्केट वैल्यू 150 करोड़ रुपए है। आरोप है कि इसे खरीदने में घोटाले की बड़ी रकम का इस्तेमाल हुआ है।
उधर, पाकिस्तान के मौजूदा आर्थिक संकट का असर वहां के नेशनल डे परेड पर भी दिखने वाला है। शाहबाज सरकार ने खर्च बचाने के लिए परेड को प्रेसिडेंट हाउस लॉन में आयोजित करने का फैसला लिया है। पहले हर साल 23 मार्च को यह परेड इस्लामाबाद के सबसे बड़े ग्राउंड में ऑर्गेनाइज की जाती थी। इस बार पाकिस्तान सरकार ने किसी फॉरेन गेस्ट को भी इनवाइट नहीं किया है।
आज के प्रमुख इवेंट्स, जिन पर होगी नजर
बड़ी खबरें, जो आपको अपडेट रखेंगी...
1. ED ने लैंड फॉर जॉब्स स्कैम में 24 ठिकानों पर छापेमारी की, आरोपियों की 15 मार्च को पेशी 
ED ने लालू यादव के करीबियों और रिश्तेदारों के ठिकानों पर रेड में 1 करोड़ रुपए, 1,900 अमेरिकी डॉलर, 540 ग्राम सोना और 1.5 किलोग्राम सोने के आभूषण जब्त किए गए हैं। जांच एजेंसी ने लालू यादव के करीबियों के दिल्ली, मुंबई, नोएडा और पटना में 24 जगहों पर छापेमारी की थी।
इनमें दिल्ली के तेजस्वी यादव के घर, लालू की तीन बेटियों हेमा, रागिनी और चंदा का घर भी शामिल था। इनके अलावा लालू के समधी जितेंद्र यादव के गाजियाबाद आवास पर भी छापा मारा गया। 15 मार्च को लालू, राबड़ी और मीसा भारती समेत 16 आरोपियों को दिल्ली की राउज एवेन्यू कोर्ट में पेश होना है।
पढ़ें पूरी खबर...
2. PM मोदी की वेबसाइट पर उनकी मां को श्रद्धांजलि, 'मैं और मां' नाम से वीडियो भी
PM नरेंद्र मोदी की ऑफिशियल वेबसाइट पर उनकी मां हीराबेन को श्रद्धांजलि दी जा सकती है। इसके लिए वेबसाइट पर एक खास सेक्शन बनाया गया है। जिसमें हीराबा के जीवन से जुड़ी बातें, फोटो-वीडियो और उनकी सीखों को शामिल किया गया है। हीराबा ने पिछले साल 30 दिसंबर को अंतिम सांस ली थी।
वेबसाइट पर 'मैं और मां' नाम से मौजूद एक वीडियो में PM मोदी के बचपन से लेकर उनकी मां के निधन तक की कहानी दिखाई गई है। आखिरी सेक्शन है सेलिब्रेट मदरहुड, जिसमें मोदी और उनकी मां की तस्वीरों के चार टेम्पलेट दिए हैं। लोगों के पास ऑप्शन होगा कि वे इनमें से कोई एक तस्वीर चुनकर उसमें अपना संदेश लिखकर उसे पोस्ट कर सकते हैं, जिसे इस वेबसाइट पर दिखाया जाएगा।
पढ़ें पूरी खबर...
3. फंडिंग न मिलने से US का सिलिकॉन वैली बैंक बंद, मस्क ने बैंक को खरीदने की इच्छा जताई
अमेरिकी रेगुलेटर्स ने सिलिकॉन वैली बैंक (SVB) को बंद करने का आदेश दिया है। 2008 की मंदी के बाद यह अमेरिकी बैंकिंग सिस्टम की सबसे बड़ी नाकामी है। अमेरिका के 16वें सबसे बड़े बैंक के शेयर्स 9 मार्च को करीब 60% गिर गए, जिसके बाद इसे बंद करने का फैसला लिया गया।
इस घोषणा के कुछ ही देर बाद बिलिनेयर एलन मस्क ने SVB को खरीदने की इच्छा जाहिर की। इसके बंद होने से भारत के उन 21 स्टार्ट-अप्स पर भी असर पड़ेगा। जहां SVB ने भारी निवेश किया है। SVB ने भारतीय कंपनी SAAS-यूनिकॉर्न आईसर्टिस में करीब 150 मिलियन डॉलर का निवेश किया है।
पढ़ें पूरी खबर...
4. PAK नेशनल डे परेड पर आर्थिक संकट की मार, फौज हथियारों का प्रदर्शन भी नहीं करेगी
कुछ दिन पहले पाकिस्तान के प्रधानमंत्री शाहबाज शरीफ ने सरकारी फिजूलखर्ची रोकने के लिए कई बड़े फैसले किए थे। इनमें कैबिनेट का सैलरी न लेना भी शामिल था। इसके बाद फौज की तरफ से इशारा दिया गया कि नेशनल डे परेड को भी इस साल प्रतीकात्मक रखा जाए।
शाहबाज ने पिछले दिनों ये भी कहा था कि सरकार हर तरह से सख्ती करके इस साल 200 अरब रुपए (पाकिस्तानी करंसी) बचाना चाहती है। रेड में आमतौर पर पाकिस्तानी फौज हथियारों का प्रदर्शन करती है। इस बार ये भी नहीं होगा। इस परेड में कुछ झांकियां भी निकाली जाती हैं। इस पर भी रोक रहेगी।
पढ़ें पूरी खबर...
5. ऑस्कर अवार्ड सेरेमनी में अब रेड नहीं शैंपेन कारपेट बिछेगा, 62 साल बाद रंग बदला गया
अमेरिका के लॉस एंजेल्स में होने वाली 95वीं एकेडमी अवॉर्ड सेरेमनी इस बार रेड कारपेट की बजाय शैम्पेन कलर के कारपेट पर होगी। साल 1961 से अब तक रेड कारपेट इस अवॉर्ड सेरेमनी की पहचान थी। अब तक रेड कारपेट पर ही सेलेब्रिटीज के फोटोशूट, सवाल-जवाब और मोमेंट्स क्लिक होते थे।
भारत ने ऑस्कर के लिए 3 कैटेगरी में दावेदारी पेश की है। फिल्म ‘आरआरआर’ के गाने नाटू-नाटू को बेस्ट ओरिजिनल सॉन्ग, शौनक सेन की ‘ऑल दैट ब्रीद्स’ को बेस्ट डॉक्यूमेंट्री फीचर और ‘द एलीफैंट व्हिसपर्स’ को बेस्ट डाक्यूमेंट्री शॉर्ट फिल्म की कैटेगरी में नॉमिनेशन मिला है।
पढ़ें पूरी खबर...
आज का कार्टून BY मंसूर नकवी...
कुछ अहम खबरें हेडलाइन में...
खबर लेकिन हटके...
वकील ने महिला जज की भस्मासुर से की तुलना, असम हाईकोर्ट में मांगनी पड़ी माफी
असम हाईकोर्ट ने महिला जज की भस्मासुर से तुलना करने वाले एक वकील को कोर्ट की अवमानना करने का दोषी पाया है। वकील उत्पल गोस्वामी ने एक महिला जज की ज्वैलरी, पहनावे और व्यवहार को लेकर आपत्तिजनक टिप्पणी की थी। इस पर गोस्वामी पर आपराधिक अवमानना का आरोप लगा था। जिसके बाद उन्होंने कोर्ट में अपनी गलती मानते हुए बिना शर्त माफी मांग ली।
वकील ने कोर्ट से दया की गुजारिश करते हुए कहा कि वे भविष्य में ऐसी गलती दोबारा नहीं करेंगे। चूंकि यह उनकी पहली गलती थी इसलिए अभी उन्हें 10 हजार रुपए के बॉन्ड पर जमानत दे दी गई है। हालांकि जस्टिस कल्याण राय सुराना और जस्टिस देवाशीष बरुहा की बेंच इस मामले में 20 मार्च को सजा सुनाएगी। पढ़ें पूरी खबर...
खबरें जो सबसे ज्यादा पढ़ी गईं...
मेष, कर्क, मकर और मीन राशि के लोगों के लिए आने वाला समय शुभ रह सकता है। वृषभ, सिंह, वृश्चिक, धनु राशि के लोगों को सर्तकता रखनी होगी। आप भी जानिए अपना राशिफल
आपका दिन शुभ हो, पढ़ते रहिए दैनिक भास्कर ऐप…
मॉर्निंग न्यूज ब्रीफ को और बेहतर बनाने के लिए हमें आपका फीडबैक चाहिए। इसके लिए यहां क्लिक करें...